Stiftelsen Kronprinsparets Fond

Stiftelsen Kronprinsparets Fond (tidligere Kronprinsparets Humanitære Fond) er et fond som ble opprettet i 2001 i forbindelse med kronprins Haakons og kronprinsesse Mette-Marits bryllup. Fondet støtter prosjekter for å styrke innsatsen for ungdom i Norge.


== Historie ==
Kronprinsparets Fond støtter prosjekter som arbeider for ungdom i Norge, driver livsmestringsprogrammet Flyt og gjennomfører Framtidsmøtet. Fondet ble stiftet i forbindelse med Kronprinsparets bryllup i 2001. De første ti årene støttet fondet prosjekter verden over som arbeidet for å styrke barn og ungdoms helse og utdanning. I Norge ble det fokusert på oppvekstvilkår og for å fremme inkludering. 
Siden en omorganisering i 2011, har fondet støttet prosjekter som arbeider for ungdom i Norge, med vekt på å bekjempe utenforskap og bidra til at unge opplever mestring og kan delta i samfunnet.Fondet støtter prosjekter med kompetanse, kapital og oppfølging fra fondets medarbeidere og probonopartnere. I 2022 består porteføljen av læringstilbudet UngInvest AIB, mentorprogrammet Catalysts, iskremprodusenten Sandwich Brothers og aktivitetstilbudet Dale Oen Experience. Kronprinsparets Fond står bak fritidsprogrammet Flyt, som er for ungdom i overgangen fra ungdomsskole til videregående skole. Flyt gjennomføres i samarbeid med kommuner og organisasjoner og målet er å gi ungdommene noen gode verktøy de kan bruke for å skape seg gode liv. 
Kronprinsparets Fond ledes av et styre, der Kristin Halvorsen er styreleder. Styremedlemmer er kronprins Haakon, Johannes Heggland, Rune Bjerke, Anita Valaker, Sindre Østgård, Zahra Sabha, Yosef Wolde-Mariam og Ole Edvard Wold-Reitan. Tidligere styreleder er Eivind Reiten. Styret har tidligere hatt blant andre kronprinsesse Mette-Marit, Camilla Stoltenberg, Mawra Mahmood, Susanne Munch Thore, Olav Hindahl Selvaag, Odd Christopher Hansen, Marianne Odfjell, Mina Adampour, Tove Strand, Gunnar Stålsett, Henrik Syse, Dan Banik, Anne Bergh og Randi Vesseltun som medlemmer.
Inntekter for 2021 var 10,6 millioner kroner, som er gaver og bidrag. Prosjektkostnader og utbetalinger til prosjektene var på 8,5 millioner kroner.


== Prosjekter som nå får støtte fra Kronprinsparets Fond ==
2020-: The Dale Oen Experience
2019–: Catalysts
2018–: Sandwich Brothers
2011–: UngInvest AIB


== Prosjekter som tidligere har fått støtte av Kronprinsparets Fond ==
2015–2019: VIBRO
2016–2017: Lærervikaren
2015–2017: Trivselsleder
2011–2015: Pøbelprosjektet
2011–2014: Kjør for livet
2011–2014: GatekunstAkademiet


== Prosjekter som fikk støtte i perioden 2001–2010 ==
Fra opprettelsen av fondet i 2001 og fram til og med tildelingene i 2010, støttet Kronprinsparets fond ulike prosjekter i inn- og utland økonomisk med et engangsbeløp.
2010:

Strømmestiftelsen: Prosjekt «Shonglap», utdanning til ugifte jenter, Bangladesh
Misjonsalliansen: Prosjekt «Jovenes emprendedores», prosjekt for unge gründere, Ecuador2009:

«Vær stolt», Oslo
Ungdomsprosjektet HYWA, Bærum2008:

Fundación Xochiquetzal, Nicaragua2007:

«Den gode oppveksten», samarbeidsprosjekt mellom Karasjok og Lovozero kommune i Russland2006:

Kirkens Bymisjon: Primærmedisinsk Verksteds ungdomsprosjekt, Oslo
Det republikanske AIDS-senteret i Petrozavodsk i Karelia (prosjekt «Buss»)2005:

Right To Play, sport- og helseprosjekt i Uganda2004:

Yirga Alem Hospital Fistula Unit, Etiopia
Rehabilitering av barnesoldater i provinsen Nord-Kivu i Den demokratiske republikken Kongo2003:

Norsk folkehjelps prosjekt Følgesvennen, Asker
Røde Kors' prosjekt Leksehjelpen, Oslo2002:

National Community of Women Living with Aids, Uganda
Education through Sport, Zambia2001:

Vardmodellen, Haugesund
Grunnutdanning i Alefa Takusa, Etiopia
Forebygging av HIV/Aids, Mosambik


== Referanser ==


== Eksterne lenker ==
Offisielt nettsted 
Catalysts
Sandwich Brothers
Ung Invest Arkivert 20. juni 2019 hos Wayback Machine.
VIBRO
http://daleoen.com
https://flytprogrammet.no